# Personlig computer VAIO Tap 11SVT1121

## Brug af pegefeltet

Du kan flytte markøren på computerskærmen ved at bevæge fingeren over pegefeltet.

Når markøren peger på det ønskede element eller objekt, kan du trykke på venstre eller højreknap for at udføre en række forskellige kommandoer eller åbne menuer.

1. Venstre knap

2. Højre knap

#### Klikke

Peg med markøren på det ønskede element eller objekt, og tryk en gang på den venstre knap.

Du kan også trykke på pegefeltet én gang.

#### Dobbeltklikke

Peg med markøren på det ønskede element eller objekt, og tryk hurtigt på den venstre knap to gange.

Du kan også trykke hurtigt to gange på pegefeltet.

#### Højreklikke

Peg med markøren på det ønskede element eller objekt, og tryk en gang på den højre knap.

Du kan også trykke på pegefeltet med to fingre.

Du kan få vist forskellige genvejsmenuer, alt efter hvor markøren er placeret.

#### Trække

Peg med markøren på det ønskede element eller objekt, tryk én gang på venstre knap, og træk fingeren over pegefeltet, mens du holder knappen nede.

Du kan også trykke hurtigt to gange på pegefeltet og trække fingeren på det andet tryk.

#### Trække og slippe

Træk et ikon, f.eks. en fil, hen på den ønskede placering, og slip fingeren fra den venstre knap.

Du kan også trykke hurtigt to gange på ikonet og trække fingeren i den ønskede retning på det andet tryk og løft fingeren af pegefeltet.

#### Rulle

Lad to fingre glide op og ned på pegefeltet for at rulle lodret på skærmen.

Lad to fingre glide fra side til side på pegefeltet for at rulle vandret på skærmen.

#### Åbne app-menuen

Sæt fingeren på den øverste kant af pegefeltet, og træk fingeren nedad.

App-menuen vises ikke, hvis en app ikke understøttes af app-menuen.

#### Åbne amuletterne

Sæt fingeren på den højre kant af pegefeltet, og træk fingeren mod venstre. Se Åbning af amuletter for at få flere oplysninger.

#### Skifte mellem apps

Hvis du vil skifte til den kørende app, skal du sætte fingeren på den venstre kant af pegefeltet, og trække fingeren mod højre. Hvis der kører mere end én app, skal du gentage denne handling for at skifte mellem apps i faldende orden fra den sidst benyttede app.

#### Bemærk!

- Bevægelsesfunktionen (rul, åbn app-menu, åbn amuletter, skift mellem apps) kan være deaktiveret på grund af særlige driftsbetingelser for VAIO-computeren eller på grund af pegefeltets indstillinger.

Gå til toppen af siden

### Relateret emne

- Sådan anvendes det trådløse tastatur

Gå til toppen af siden